Բետա-մասնիկներ

[250px|thumb|[Հելիումի միջուկներից բաղկացած ալֆա ճառագայթումը հեշտությամբ հնարավոր է կանգնեցնել թղթով։ Էլեկտրոններից կամ պոզիտրոններից բաղկացած բետա ճառագայթումը՝ այլումինիումի թիթեղով։ Գամմա ճառագայթումը՝ կապարով։]]

**Բետա մասնիկներ**, ռադիոակտիվ ատոմի միջուկից ճառագայթվող, բարձր էներգիա և մեծ արագություն ունեցող էլեկտրոններ կամ պոզիտրոններ։ Բետա մասնիկները իոնացնող ճառագայթման ձևերից են, կոչվում են նաև բետա ճառագայթներ։ Բետա մասնիկների առաջացումը կոչվում է բետա տրոհում։ Նշանակվում է հունարեն բետա՝ β տառով։ Բետա տրոհման երկու ձև կա՝ β− β+, որոնք համապատասխանաբար առաջացնում են էլեկտրոններ և պոզիտրոններ։

## β<sup>−</sup> տրոհում (էլեկտրոնային ճառագայթում)

[250px|thumb|Բետա տրոհում։ Բետա մասնիկը (լեկտրոնը) ճառագայթվում է ատոմի միջուկից։ Էլեկտրոնի հետ ճառագայթվում է նաև [Նեյտրինո#հականեյտրինո|հականեյտրինո։ Ազատ նեյտրոնի տրոհման ժամանակ առաջանում են պրոտոն, էլեկտրոն (բացասական բետա ճառագայթ) և էլեկտրոնային հականեյտրինո։]]

Նեյտրոնների ավելցուկ ունեցող անկայուն ատոմական միջուկը կարող է ենթարկվել β− տրոհման, որի ընթացքում նեյտրոնը փոխակերպվում է պրոտոնի, էլեկտրոնի և էլեկտրոնային հականեյտրինոյի ( նեյտրինոյի հակամասնիկը)։

: n^0 \rightarrow p^+ + e^- + \bar{\nu}_e։

Պրոցեսի ընթացքում գործում են թույլ փոխազդեցության ուժերը։ Նեյտրոնը վերածվում է պրոտոնի՝ ճառագայթելով վիրտուալ W<sup>−</sup> բոզոն։ Քվարկային մակարդակում W− ճառագայթումը d-քվարկը (ներքև-քվարկ) վերածում է u-քվարկի (վերև-քվարկ)՝ նեյտրոնը (մեկ վերև-քվարկ և երկու ներքև-քվարկ) վերածելով պրոտոնի (երկու վերև-քվարկ և մեկ ներքև-քվարկ)։
Վիրտուալ W− բոզոնը տրոհվում է էլեկտրոնի և հականեյտրինոյի։

Բետա տրոհումը սովորաբար լինում է նեյտրոններով հարուստ միջուկի ճեղքման արգասիքներում, ինչն առաջանում է միջուկային ռեակտորներում։ Ազատ նեյտրոնը նույնպես կարող է այս ձևով տրոհվել։

## β<sup>+</sup> տրոհում (պոզիտրոնային ճառագայթում)

Պրոտոնների ավելցուկով անկայուն ատոմային միջուկները կարող են ենթարկվել β+ տրոհման (կոչվում է նաև պոզիտրոնային տրոհում), որի ընթացքում պրոտոնը փոխակերպվում է նեյտրոնի, պոզիտրոնի և էլեկտրոնային նեյտրինոյի․

: p^+ \rightarrow n^0 + e^+ + {\nu}_e։

Բետա պլյուս տրոհումը կարող է պատահել միայն միջուկի ներսում, երբ դուստր միջուկի կապի էներգիան բացարձակ արժեքով ավելի մեծ է մայր միջուկի կապի էներգիայից, այսինքն՝ դուստր միջուկը ավելի ցածր էներգիական վիճակում է։

## Փոխազդեցությունը նյութի հետ
[thumb|250px|right|[Վավիլով-Չերենկովի էֆեկտում մեծ արագությամբ բետա մասնիկների պատճառով կապույտ լույս է ճառագայթվում TRIGA տիպի միջուկային ռեակտորից]]

Ռադիոակտիվ նյութերի ճառագայթման երեք՝ ալֆա, բետա և գամմա տիպերից բետա մասնիկներն ունեն միջին թափանցելու կարողություն և իոնացնող ուժ։ Չնայած տարբեր ռադիոակտիվ նյութերից առաքվող բետա մասնիկների էներգիան տարբեր է, դրանց մեծ մասը հնարավոր է կանգնեցնել մի քանի միլիմետր հաստությամբ այլումինի շերտով։ Քանի որ լիցքավորված մասիկներից է բաղկացած, բետա ճառագայթումը ավել ուժեղ է իոնացնում, քան գամմա ճառագայթումը։ Նյութի միջով անցնող բետա մասնիկները դանդաղում են էլեկտրամագնիսական փոխազդեցության շնորհիվ, և կարող է առաջ գալ արգելակող ռենտգենյան ճառագայթում։

Ջրում միջուկի ճեղքման արգասիք բետա ճառագայթումը սովորաբար ավելի մեծ արագություն ունի, քանի լույսի արագությունն է (վակուումում լույսի արագության 75%-ը), ինչի պատճառով բետա մասնիկների՝ ջրում տարածվելիս առաջանում է կապույտ Վավիլով-Չերենկովի էֆեկտ։ Ընկղմված տիպի ռեակտորներում ուժեղ բետա ճառագայթումը կարող է այսպիսով տեսանելի դառնալ (տես աջակողմյան պատկերը)։

### Դետեկտումը և չափումները
Բետա ճառագայթման իոնացնող կամ գրգռող ազդեցությունները նյութի վրա հիմնարար պրոցեսներ են, որոնց օգնությամբ ռադիոմետրական դետեկտորային սարքերը դետեկտում և չափում են բետա ճառագայթյումը։ Գազի իոնացնումը կիրառվում է իոնային խցիկներում և Գեյգերի հաշվիչներում, իսկ սցինտիլյատորների (կայծկլտանյութ) գրգռումը՝ սցինտիլյատորային հաշվիչներում։

## Տես նաև
* Ալֆա-մասնիկներ
* Բետա-տրոհում
* Ռադիոակտիվություն

## Ծանոթագրություններ

Կատեգորիա:Ճառագայթում
Կատեգորիա:Ռադիոակտիվություն